רכב ותחבורה - האם חברת הביטוח צריכה לשמור את שרידי המשאית שנשרפה?
האם חברת הביטוח צריכה לשמור את שרידי המשאית שנשרפה?
בית משפט השלום בתל אביב דן לאחרונה בתביעת שיבוב של חברת ביטוח (החזר הוצאות לחברת הביטוח בגין פיצויים ששילמה למבוטחה, עקב נזקי שריפת משאית שבוטחה על ידה.
בית המשפט קיבל את טענת הנתבעת לגבי הנזק הראייתי במלואה. בית המשפט פסק כי התובעת, כחברת ביטוח, הייתה אמורה לדעת כי במידה ותוגש על ידה תביעת שיבוב, עליה לנהוג בהגינות כלפי מי שכלפיו תוגש תביעת השיבוב והמינימום הנדרש הינו לאפשר לגורם שנגדו מוגשת תביעת שיבוב, לבדוק את המשאית ו/או את שרידיה באמצעות מומחים מטעמו.
התובעת לא נתנה כלל את דעתה לכך שעליה לשמור את הראייה הטובה ביותר, דהיינו את שרידי המשאית ומכרה את השרידים ובכך למעשה, השמידה במו ידיה את הראייה הטובה ביותר. בין אם הדבר נעשה בשוגג ובין אם הדבר נעשה בכוונה, המשמעות לנתבעת הינה אחת. נמנע מהנתבעת לבדוק את שרידי המשאית באמצעות מומחה מטעמה.
לא צריך להיות כל שוני בין מצב שבו נמנעת מהנתבעת זכותה לחקירה נגדית את מומחה התובעת, בגלל שלא ניתן לה לבדוק את שרידי המשאית על ידי מומחיה, לבין מצב שבו נמנעת החקירה הנגדית בגלל אי התייצבותו של מומחה התובעת לחקירה. בשני המקרים התוצאה צריכה להיות אחת. מניעת האפשרות לחקירה נגדית של מומחה הצד שכנגד, מביאה לאיונה של חוות הדעת.
לאור האמור, יש לקבל את טענת הנתבעת לגבי הנזק הראייתי במלואה, ולהורות כי דין התביעה להידחות בגין סיבה זו.